სახამის ეროვნული პარკი
სახამის ეროვნული პარკი (ესპ. Parque Nacional Sajama) — ეროვნული პარკი ბოლივიაში, ორუროს დეპარტამენტში. ფართობი შეადგენს 1 002 კმ²-ს. ესაზღვრება ჩილეში მდებარე ლაუკის ეროვნულ პარკს. სახამისთვის დამახასიათებელია ეფექტიანი, ანდური ლანდშაფტი. სიმაღლე ზღვის დონიდან 4 200 - 6 542 მეტრია. პარკის ტერიტორიაზე მდებარეობს მარადთოვლიანი მთა ნევადო-სახამა - ბოლივიის უმაღლესი მწვერვალი. 2003 წლის 1 ივლისს, უნივერსალური კულტურული და ბუნებრივი მნიშვნელობის გამო, იუნესკომ პარკი მსოფლიო მემკვიდრეობის საცდელ სიაში შეიტანა.. ნაკრძალი იმართება აქ მოსახლე ადგილობრივი, აიმარას ხალხთან ერთად. განვითარებულია ტურიზმი.